ДО
ОБЩИНСКИ СЪВЕТ
ТРЯВНА

ПРЕДЛОЖЕНИЕ
от Денчо Минев
кмет на Община Трявна

ОТНОСНО: управление на общинските горски територии.

УВАЖАЕМИ ОБЩИНСКИ СЪВЕТНИЦИ,

	След Решение № 33 / 28.03.2024 г. на Общински съвет Трявна, е сключен двугодишен договор № 159–СДУР-24 от 10.04.2024 г. за управление на горските територии, собственост на Община Трявна със Северноцентрално държавно предприятие ДПТП Държавно горско стопаство Плачковци. 
С договора се възлагат следните дейности:
1. добив и продажба на дървесина
2. добив на недървесни горски продукти
3.  товарене, транспортиране и разтоварване на дървесина и на недървесни горски продукти
4.  защита (без авиохимична и авиобиологична) срещу болести, вредители и други повреди.
5. подпомагане и естествено възобновяване 
6.  защита срещу ерозията и пороите
7.    маркиране на насаждения и дървета за сеч
8.    опазване на горските територии

С Решение № 32 от 27.03.2025 г. Общински съвет Трявна одобрява Годишен план за ползване на дървесина от горски територии, общинска собственост. С Решение № 88 от 26.06.2025г.  одобрява начални тръжни цени в обекти за дървесина от горски територии, собственост на Община Трявна, за 2025 година.
През 2025 г. са проведени тръжни процедури и е възложен добив на дървесина и продажба на добитата  дървесина от Държавно горско стопаство Плачковци, съгласно утвърдения годишен план. За двете процедури «продажба на дървесина на корен» не са се явили участници, процедурите са прекратени. Цените са намалени с Решение №114 от 27.08.2025г. на Общински съвет Трявна, проведени са нови процедури, не са се явили кандидати и процедурите са прекратени.
Реализираната по договора дървесина от Северноцентрално държавно предприятие ДПТП Държавно горско стопаство Плачковци, през 2025 г. е 96,94 пл. куб. м на стойност 14256,10 лева без ДДС и в Община Трявна са постъпили 4989,65 лева без ДДС, представляващи 35 % от продажната цена на дървесината, съгласно сключения договор за управление на горските територии. През този период Община Трявна не е имала разходи по управление на горите.
Съгласно утвърдения със Заповед № РД 86-09 от 19.06.2020 г. на Директора на  РДГ В. Търново Горскостопански план със срок на действие 10 години, установената при инвентаризацията обща площ на горите собственост на община  Трявна  е 2299.1 ха. 
Направлението  на   стопанисване   и   предвидените   мероприятия   са   в   зависимост   от категориите на  горските  територии. За  горските  територии  на  община  Трявна  те  са  както следва:

	- горски територии със защитна категория
	24.0 ха
	1.0%

	- горски територии със специална категория
	1814.0 ха
	78.9%

	- горски територии със стопанска категория
	461.1 ха
	20.1%

	Всичко за община Трявна
	2299.1 ха
	100.0%




За  поддържане  на  постоянното  възпроизводство в  горските  екосистеми,  в  досегашната практика  на  организация  на  стопанството, горските  територии  се  разделят  на  две  големи стопанско – организационни групи: Горски територии със стопанска категория и Горски територии със защитна и специална категория. Горските площи се разделят и диференцират с оглед всяка една от тях да изпълнява определена потребност. Затова основните насоки на организация на горскостопанското производство са съобразени преди всичко с поставената цел пред групата гори според функциите им.
Режимът на стопанисване на насажденията и незалесените горски площи от горските територии със защитна и специална категория се определя от особените им функции и има за дългосрочна цел възстановяване и поддържане на дървостоите, биологичното разнообразие и защитните и специални функции на горите при съпътстващ добив на дървесина. Мероприятията са диференцирани за всяко насаждение, съобразно състоянието му.
В горите със стопанска категория целта е максимално производство на строителна дървесина на единица площ, като се използва най-рационално почвеното плодородие, без да се нарушават водоохранните и почвозащитните функции на гората. Съобразно поставената цел и състоянието на насажденията са обособени стопански класове, в които са планирани подходящи лесовъдски мероприятия - замяна на сечнозрелите дървостои с млади чрез съответните възобновителни сечи; извеждане на най-подходящи по вид и интензивност отгледни сечи в младите, средновъзрастните и дозряващите дървостои за подобряване на състоянието им и постигане на висока продуктивност; увеличаване на залесената площ на стопанството  и  попълване  на  младите  и  средновъзрастни  изредени  дървостои  с  най- подходящи за условията на месторастене дървесни видове; опазване на горите от вредители и пожари; развитие на  ловното и  рибно  стопанство; реализиране на  максимално количество странични ползвания.
Разпоредбата на чл.181, ал.3 от Закона за горите, задължава общините, притежаващи горските територии с площ над 1500 ха да управляват същите чрез общинска горска структура, организирана в една от следните форми:
1. от общинска горска структура, организирана в една от следните форми:
а) структурно звено в администрацията на общината;
б) търговско дружество, в което общината е едноличен собственик на капитала;
в) общинско предприятие по смисъла на Закона за общинската собственост; 
2. от държавните горски стопанства и държавните ловни стопанства въз основа на договор;
За ръководител на общинска горска структура се назначава лице, което отговаря на изискванията за директор на държавно горско стопанство и е вписано в публичния регистър за упражняване на лесовъдска практика.
Съгласно чл. 181, ал. 2 от Закона за горите, изборът на формата на управление на горските територии - общинска собственост се определя с решение на Общинския съвет. 
След проведени разговори с директора на Държавно горско стопаство Плачковци, предлагам да бъде скючен нов договор за управление на горските територии.
В случай, че Общинският съвет приеме предложението за предоставяне управлението на горските територии, след сключване на договора предстои изготвяне на нов план за добив на дървесина от ТП „Държавно горско стопанство Плачковци“ и внасяне за одобрение от Общински съвет Трявна. Поради необходимото технологично време за изготвяне и утвърждаване на плана за добив на дървесина, както и провеждане на търговете и извършване на сечта, предлагам управлението на горските територии от ТП „Държавно горско стопанство Плачковци“ да бъде за срок от три години. 

С оглед изложеното по-горе предлагам на Общински съвет да вземе следното 

Р Е Ш Е Н И Е:
На основание чл. 21, ал. 1, т. 8 от ЗМСМА, във връзка с чл. 181, ал. 1, т. 2, ал. 2 и ал. 3 от Закона за горите, Общински съвет – Трявна
 
Р Е Ш И:

1. Определя управлението на горските територии, собственост на Община Трявна да се осъществява от Северноцентрално държавно предприятие ДПТП Държавно горско стопанство Плачковци. със срок от три години, считано от подписване на договора.
2. Приема и утвърждава Договора за управление на горски територии – общинска собственост – Приложение № 1.
3. Възлага на кмета на Община Трявна да подпише Договора за управление на горски територии – общинска собственост.

Приложение: Приложение № 1- договор за управление на горски територии – общинска собственост.



ДЕНЧО МИНЕВ,                              
кмет на Община Трявна 

Съгласувал: 
Адв. Елена Колева
юрист при Община Трявна


Изготвил:
Стеляна Бонева
директор дирекция УТЕОС

